28. december 2021 Nr. 2705

**Nunani allani piginneqatigiiffinnik piginnittuusunut taarsigassarsisitsisinnaanermut atatillugu nalunaarut**

Piginneqatigiiffinnut inatsit § 211, imm. 2-mut, Kunngip peqqussutaa normu 486, ulloq 14. maj 2018-itut taallugu atuuttussanngortitaasoq naapertorlugu, kingorna Kunngip peqqussutaanik nr. 486, 14. maj 2018-imeersumik allanngortinneqartumi, kingornalu kunngip peqqussutaanik nr. 2624, 28. december 2021-meersumik allanngortinneqartumi aalajangerneqarpoq:

*Qalliusumik piginneqatigiiffiit, taarsigassiiffigineqarsinnaasut il.il.*

**§ 1.** Piginneqatigiiffik aningaasaliisartuusoq toqqaannartumik toqqaannartuunngitsumilluunniit aningaasanik atugassiisinnaavoq, atimini piginneqatigiiffittut, suleqatigisatut, allatulluunniit piginneqatigiiffittut ilusiligaasumik pigisaminut taarsigassarsisitsinikkut qularnaveeqqusiinikkulluunniit atugassiisinnaavoq, piginnittutut inissisimasoq

1) Nunami EU-mut ilaasortaasumi najugaqarpat, nunatut EØS-tut imal. Schweitzimi inissisimasuuppat, imaluunniit

2) Australiami, Canadami, Chilemi, Tuluit Nunaanni, Irlandimi avannarlermi, Israelimi, Japanimi, Korea Kujallermi, New Zealand-imi, Singapore-imi, Taiwanimi USA-miluunniit najugaqartuuppat.

*Atuutilerfia*

**§ 2.** Nalunaarut atuutilissaaq ulloq 5. januar 2022.

*Imm. 2.* Nunani allani atimi piginneqatigiiffinnut taarsigassarsisitsisinnaaneq il.il Kalaallit Nunaannut nalunaarut nr. 621 29. maj 2018 naapertorlugu atorunnaarsinneqarpoq.

*Imm. 3.* Aningaasatigut ikiorsiinerit, maannamut maleruagassat naapertorlugit ingerlanneqartoq, allanngortinneqanngitsumik ingerlaannarsinnaatitaapput*.*

*Inuussutissarsiornermut aqutsisoqarfik / Erhvervsstyrelsen, ulloq 28. december 2021*

Henning Steensig

/ Søren Corfixsen Whitt